HAKKAME SANTIMA

Mardi- ja kadriõhtu linnakodaniku muuseumis!
2025-11-06 15:00 - 16:30 (Europe/Tallinn) | Linnakodaniku majamuuseum, Pikk tn 50, Rakvere
Tule 6. novembril 15.00-16.30 muuseumisse, et veeta üks vahva mardi- ja kadriõhtu!

Juba vanal ajal olid mardi- ja kadripäevad laste kõige lemmikumad rahvakalendri tähtpäevad, sest need tõid kaasa palju rõõmu. Mardi- ja kadriõhtu on suurepärane viis, et tutvustada lastele Eesti folkloori, ajalugu ja rahvakombeid.

Õpime koos, kuidas ennast santimiseks valmis panna ja millised riided selga valida. Räägime lähemalt, mida sandid külas käies teevad. Juttu tuleb toimetustest ja uskumustest, mis nende tähtpäevadega kaasas käisid. Õpime santimislaule ja meisterdame maske. Mängime mardi- ja kadriõhtud ise läbi.

Hind: 7 eurot osaleja kohta.
Rohkem infot Angelikalt: angelika@svm.ee ja 5788 0729

Mardipäeva assamblaaž
2025-11-07 00:00 - 2025-11-09 00:00 | Ants Laikmaa muuseum, Muuseumi, Kadarpiku, Estonia
Sügisene pime aeg lausa sunnib oma elamist toredamaks tegema. Miks mitte kaunistada oma kodu mardi- või kadripäevaks ühe ruumilise teosega! Kutsume teid nädalavahetusel muuseumisse kokku panema oma mardipäeva assamblaaži.
Materjali ja juhendamist pakume kunstniku ateljees, sissepääs muuseumipiletiga.Olete oodatud reedest pühapäevani kell 11-16Hakkame santima!

Mardipäeva maskide tegemise õue-töötuba
2025-11-07 18:00 - 20:00 | Harku 24, Nõmme
Head naabrid!

Halloween on möödas ja on aeg valmistuda juba sellel pühapäeval toimuvaks martide jooksuks!

Tulge, teeme koos Mardipäeva õuekaunistusi ja suuri ägedaid maske! Need võiks ideaalis olla ilmastikukindlad ja taaskasutusmaterjalist maskid, mida saab panna aia taha, et mardisandid teaks, kuhu võib tulla.

Teeme sellest iga-aastase traditsiooni Kanakülas ja muudame Harku tänava mardi- ja kadrisantide mekaks!

Palun kõigil osalejatel võtta kaasa töövahendid ja materjalid:
– alus, mida kaunistama hakata (kui soovite värvida, siis värvige enne ära; kohapeal saaks katta kanga vm materjalidega)– materjale kaunistamiseks– töövahendid– igasugu asju, mis võiks sobida kaunistamiseks või maskide tegemiseks
Kohapeal on olemas saag ja muud suuremad tööriistad.

Andke teada, kes plaanib osaleda, siis saame ürituse all täpsemalt infot jagada ja planeerida, et kõik kenasti sujuks.

Kui ise ei saa töötoas osaleda, aga soovib marte võõrustada, andke ka teada – saame teha väikese maski teie väravale, et mardid teaks tulla.

NB! Töötuba toimub õues, nii et pange soojalt riidesse!

Mardipäeva eksperimendihommik
2025-11-08 11:00 | Tartu Ülikooli muuseum, Lossi 25, Tartu
Ahoi, sõbrad!
Lähenemas on mardipäev ning homne eksperimendihommik on pühendatud just sellele rahvakalendri tähtpäevale.

Räägime mardipäevast ja sellega seotud traditsioonidest, ajaloost ning marditantsust. Meisterdame ka mardisandi maskid

Kohtume laupäeval, 8. novembril kl 11.15 Tartu Ülikooli muuseumis!

Mardipäeva töötuba
2025-11-08 11:00 - 13:00 | Vääna raamatukogu, Väänamõisa tee 1, Harku vald
Laske sisse mardisandid!

Sel korral valmistume vanarahvakombeid järgides Mardipäevaks. Töötoas meisterdame koos uhkeid näomaske, et oma mardisandi kostüümile veelgi ilmekust ja salapära juurde anda!Tule ise ja võta sõber ka kaasa!

Juhendab: Mirelle Tomson
Osalemine tasuta, eelregistreerimisega vaanark@libharku.ee või meie kodulehel https://libharku.ee/sundmused/marsisandi-maski-tootuba

Kohtade arv piiratud.

Lastehommik Nõmme raamatukogus: mardipäeva eri
2025-11-08 12:00 - 13:00 | Nõmme raamatukogu, Raudtee 68, Nõmme, Tallinn
Nõmme raamatukogu lastehommik toimub iga kuu teisel laupäeval kell 12. Ootame külla 5-10 aastaseid lapsi mängu mängima, raamatutega tutvuma ja meisterdama.

Üritus on tasuta.
Kontaktid: tel 672 3858, e-mail: nomme@tln.lib.ee

Mardipäeva tähistamine
2025-11-08 17:30 | Tsirguliina rahvamaja, Tehase tn 2, Tsirguliina
Töötoas tutvume mardipäeva kommetega,laulame traditsioonilisi mardilaule ja uurime, kes need mardisandid õigupoolest on. Meisterdame ise ka mardimaski.
Töötuba viib läbi Kelly.
Kui teadmised omandatud lähme kõik koos järgminepäev 9.11 kell 18 Marti jooksma. Saame kokku Rahvamaja ees.
Küsimuste korral võta ühendust Maariga.Üritus on Tasuta

Sandipäev Eesti Vabaõhumuuseumis
2025-11-09 11:00 - 16:00 | Eesti Vabaõhumuuseum, Vabaõhumuuseumi tee 12, Tallinn, Eesti
Sandipäev, 9. november kl 11–16
Hilissügise pimedal ajal on mardi- ning kadripäev 10. ja 25. novembril ühed toredamad pühad, mille vanarahvas on meile pärandanud. Novembrikuisel hingedeajal, kui sügisesed õuetööd on lõpetatud, käivad perest peresse maskeeritud tegelased: lärmakad mardisandid ja nägusad kadrisandid. Mardid toovad pererahvale viljaõnne ja kadrid karjaõnne. Sandid on väga oodatud, sest nad lisavad igapäevasele elule vaheldust ja väge. Eelkõige oma maskides ja kostüümides peetud lustliku sanditamiskombe tõttu ongi need rahvakalendri tähtpäevad elujõulised. Kaht tähtpäeva ühendav Eesti Vabaõhumuuseumi sandipäev ergutab fantaasiat ja annab lisaks heale tujule kaasa ideid rahvakalendri kommete taaselustamiseks.
Pane Sinagi sandiriided selga ja tule Eesti Vabaõhumuuseumisse santima! Ees ootab rännak talust tallu mitmete ülesannete ja äraarvamistega. Siin võid kohata teisigi mardi- ja kadrisante, kellega koos laulda või tantsu lüüa.
Üritusele pääseb tasuta muuseumikaardi, Tallinn Cardi ning Eesti Vabaõhumuuseumi aastapääsmega!

Üksikpilet 14 €
Sooduspilet 10 €
Perepilet 30 €

Vaata kogu ürituse programmi kodulehelt: https://evm.ee/sundmused/sanditades

Mardisandi töötuba
2025-11-09 16:00 - 20:00 | Liiva 11a, Liiva 11a, Võru
Tule veetma toredat õhtut koos sõpradega, valmistudes mardisandi jooksmiseks!Tuletame meelde mardisantide kombeid ja viisakusi.
Aitame koos kehastuda esivanemate hingedeks, loomadeks või lindudeks.Kohapeal on materjale ja vahendeid, et valmistada endale kostüüm ja mask või värvida nägu kehavärvidega.
Kosutamiseks väike suupiste laud, et oleks jõudu ja jaksu otsekohe minna marti jooksma.
Töötuba kestab terve õhtu alates kella 16:00 kuni 20:00 ja mõeldud on lastele, noortele ja väikelastele koos vanematega.
Osalemistasu 10€Etteregistreerimine on vajalik, et vahendeid ja materjale jaguks kõigile!
e-mail pilvekuu@gmail.com, mobiil 55545487, messenger Pilvekuu

Mardi möll "laulust-leivani"
2025-11-09 17:00 | Nasva klubi, Sõrve mnt 53, Nasva, Saaremaa
Tule kogu perega mardipäeva peole! Viktoriin, aardejaht, näomaalingud, ühine pizza valmistamine Pizzakokk Mardiga, sokiviskevõistlus ja fotopeegel!Eesti Punane Rist Saaremaa Seltshttps://www.facebook.com/punaneristsaaremaa õpetab, kuidas mardi küüned külmetamise ja kuuma pizza ahju käepõletuste eest kaitsta!
KAHOOT viktoriin – “Mardi tarkused”Pane proovile oma teadmised Mardipäevast, sügisest ja rahvakalendri kommetest!Kes on kõige nutikam mart?

Mardi aardejahtSaalis ja hoovis peidetud mardisanditarkused ja ülesanded – kas leiad kõik aardekohad?

Helendavad näomaalingudMartidel ju ikka vuntsid ees! Tule saa endale uhked mardi-vuntsid või lõbus maaling!

Ühine mardi PIZZA küpsetamineKoos Pizzakokk Mardiga, kes on isiklikult kohal!Lapsed saavad aidata ja maitsta tõelist mardi-pidupäeva pitsat!
FotopeegelTõmba selga mardi kostüüm, pane ette mask ja tee vahva mälestuspilt koos sõpradega!

SokiviskevõistlusKas suudad visata “mardi soki” täpselt ämbrisse?Pane oma täpsus proovile ja saa auhinnatud mardi-viskajaks!

Eesti Punane Rist Saaremaa SeltsMartidele jagatakse praktilisi nippe ja nõuandeid – kuidas käsi soojas hoida külma ilmaga või vältida pizza ahjust saadud põletusi!

Õhtu lõpetame Mardi DISKO mõlluga.Kui soovid mõllata helista nr. 5201797Kaasa võta 10€

Laske mardid sisse tulla!
2025-11-09 17:00 - 19:30 | Saiakangi 2, Tallinn
Üsna pea pärast seda, kui halloween´i tagant on uks suletud, saabuvad mardisandid.Tänavu on mardilaupäev pühapäeval, 9. novembril ning vanalinnas jooksevad sel õhtupoolikul ringi suured ja väikesed mardisandid.
Ootame – vanalinna lapsi santima!– lapsevanemaid saatma!– endast märku andma kodusid ja asutusi, kes on valmis mardisante vastu võtma ja etteaste ning erinevate õnnesoovide eest kostitama (ajavahemikus kl 17–19.30)!
Mardisandid liiguvad ringi gruppidena, igal grupil on 1–2 täiskasvanud saatjat. Katsume grupid vastuvõtvate kodude (asutuste) vahel ära jagada, nii et ühe kohta külastab kuni 2 gruppi (grupis 7–10 last, sõltuvalt sellest, kui palju on mardisante ja vastuvõtjaid).

Lastega koguneme pühapäeva (09.11) pärastlõunal Vanalinna Seltsi ruumides (Saiakangi 2, täpse kellaaja saadame registreerunutele meilile). Viimistleme kostüümid (tumedad meheriided, loomakostüümid, maskid jms, vt https://rahvakultuur.ee/2024/12/13/mardid-kadrid/), laulame hääled lahti ning asume teele. Eeskava harjutame üheskoos läbi, lisaks palun igal lapsel mõelda valmis üks mõistatus, mida vastuvõtvale pererahvale esitada.Pärast santimist koguneme rühmade kaupa veel seltsi ruumi ja jagame sõbralikult ära saagi.

Palun andke oma osalemisest (mardisandi, saatja või vastuvõtjana) teada meiliaadressile karola.mursu@gmail.com.

Mardilaupäev Konna majas
2025-11-09 17:00 - 20:30 | Türi Konna maja, Viljandi 60, Türi, Estonia
Nagu ikka – Konna maja kogukonnatoas oodatakse mardisante.Türi kogukonnaselts istub pika laua taha mardiputru sööma ja lora ajama. Aga oleme koos teiega valmis tantsima ja laulma õhtul kella 17st 20.30ni.
Kell 18-19 vahemikus meenutame Rohevestil õpitud pärimustantse ja õpime uusi koos Ene Kukega, osalemine tasuta.
Külla oodatud kõik Konna sõbrad ja vabatahtlikud. Võid midagi päevakohast kaasa tuua ka ühislauale.

Kaanepilt J. Arrak “Mardiöö” 1987

Mardiõhtu
2025-11-09 18:00 - 21:00 | Südalinna mängustuudio, Suure-jõe 46a, Pärnu linn
Tule ja veeda super lõbus Mardiõhtu! Võta kaasa oma kostüüm ja mask või kui sul neid pole aitame sind maskeerida. Riietume Martideks ning teeme ka Mardi jooksu. Õpi selgeks näiteks mõni mõistatus või lihtsalt ilus soov, mida pererahvale soovida. Kõik toredad kingitused, mis saame jagame Südalinna Mängustuudios võrdselt ära.
Vanuse piirang alates 6aPilet 10€

Mardipäeva maagia Monte Lapsed mängutoas
2025-11-10 17:00 - 18:00 | Monte Lapsed mängutuba, Narva mnt 13, Tallinn
Tule avasta koos meiega mardipäeva vanu kombeid, laule ja lõbusaid tantse!

Kas teadsid, et mardipäeva sandid tõid õnne ja head saaki igasse majapidamisse?Selles vahvas ja harivas töötoas sukeldume koos eesti rahvakalendri sügisesse ja saame teada, mida mardipäev tegelikult tähendab.

Kavas:Soojendus ja teadmiste äratamine: mida lapsed juba teavad mardipäevast?Väike seletus ja jutuhetk: miks seda päeva peeti ja milliseid kombeid jälgiti.Mõistatuste mäng: arvame ära lõbusaid mõistatusi — vastused võivad end peita päris asjades (näiteks sibulas või viljas).Maski meisterdamine: loodusest, karvastest ja kodustest materjalidest loome oma mardimaski.Laul ja tants: paneme maskid pähe ja tantsime nagu ehtsad mardid! Hüppame, kargame ja kolistame rõõmsalt — nii, nagu vanasti.Väike viljaõnne rituaal: jagame lastele väikesed kotikesed riisi, tatra või tangudega, mida mardid viskasid hea saagi toomiseks.

LäbiviijaJelizaveta (Liisa) Hristokina – Tallinna Ülikooli ajaloo nooremteadur ja kogenud õpetaja.Liisa on uurinud 19. sajandi eesti elu ja kombestikku ning oskab seda lastele elavalt ja mänguliselt edasi anda.Tema tundides saavad teadmised ja loovus kokku – seekord koos laulude, tantsude ja maskidega!

Tule koos lapsega rõõmsasse ja harivasse mardipäeva seiklusesse!Kohtade arv on piiratud, nii et haara pilet varakult ja tule nautima sügisese rahvakalendri lõbusaimat päeva.

10. november kell 17:00–18:00 Monte lapsed mängutuba Pilet: 19 € (laps + vanem)Lisapilet: 6 € (täiendav laps või vanem)

TANTSUÕHTU Mardid kohtuvad Kadridega!
2025-11-14 21:00 | Põlgaste raamatukogu-külakeskus, Saia tee 2, Põlgaste
Tantsuõhtu Mardi ja Kadripäeva vaimus. Julgemad, kostüümides, saavad premeeritud. Tantsuks Reimo Weissbach aegumatute hittidega.
Lauake katab ise, pääse 10. -€.
Info. tel.53007932 (Irina)

Mardi- ja kadripäeva kirbukas ja kadri maskide töötuba
2025-11-16 12:00 - 16:00 | Haiba mõis, Riisipere tee 8, Haiba küla, Saue vald
Kirbuturg (mõisa sisehoovis)Tule müüma, vahetama või leidma uusi lemmikuid! Oodatud on ◦ riided ◦ mänguasjad ◦ raamatud◦ muud põnevad esemed. Müügilaua tasu: 5 € / kohtKohti on piiratud arv – soovitame ette registreerida!

KADRI maskide meisterdamise töötuba 4€ 14:30-16:00Lastele (ja miks mitte ka täiskasvanutele!) on avatud loov töötuba, kus saab valmistada Kadrimaske või lihtsalt mängida.REGISTREERIMINE JA INFO: FB: HAIBA MÕISA MÄNGULA Oodatud on kõik huvilised
Toimumiskoht: Haiba mõis, Riisipere 8, Haiba küla, Saue vald

Santimise nädal Tillus = Mart + Kadri
2025-11-18 10:00 - 2025-11-22 17:00 | Tillu kohvik, Jaama 52, Põlva
Kuigi mardipäev ja kadripäev on rahvakalendris kindlatel kuupäevadel, teadis juba vanarahvas et santimine ei pea piirduma ühe õhtuga.Sante käis enne ja pärastki, sest õnne, nalja ja head sõna võis jagada rohkem, kui ühel päeval.
Tillus võtame selle vaimu päriselt omaks: me sandime terve nädala, et rõõm, valgus ja vägi jõuaks kõigini, kes meie uksest sisse astuvad.

Me teeme seda, et soovime tõsta ausse meie endi väga ägedat rahvakombestikku ja anda sellele tänapäevasem vunk ja tähendus.
Loome nende päevade ümber toidud, sümbolid ja hetked, mis sobivad mardi- ja kadripäeva hingega, aga kõnetavad tänast inimest.
Sest õige rahvatraditsioon on see, mis ajas elab ja hingab – muutub koos inimeste, maitsete ja ajaga.

Mardisant – meeste tööde ja väe saadikMardisandid on rahvapärimuses meheliku jõu, väe ja viljakuse kehastus. Nad kuulutavad sügise lõppu ja talve algust – aega, mil põllutööd on tehtud ja algavad talvised meeste toimetused: küttimine, tööriistade parandamine ja kodused meisterdamised.
Mardid liiguvad tumedas, tahmases ja loomanahkadest rõivas – lärmakad, naljatlevad ja vembumeelsed. Nad sümboliseerivad viljakust, jõukust ja elurõõmu, aga ka tänu ja jagamist.
Mardid väe ja vilja toojad, kes käivad ringi, et tuua pererahvale jõudu, tervist ja head uut hooaega.

Kadrisant – valguse, karjaõnne ja naisetööde hoidjaKadrisandid on naiseliku väe, puhtuse ja karjaõnne kandjad.Nende aeg tähistab valguse sündi ja hooliva kodu jõudu – perioodi, mil algavad naistetööd: ketramine, kudumine, õmblemine, toidutegemine ja kodune hool.Kadrid käivad valgetes rõivastes, sageli küünal või linalapp kaasas, ja soovivad pererahvale karjaõnne, piimaõitsengut ja rahu.
Kadrisandid on valguse ja hoole saadikud, kes hoiavad peret ja loomi, ühendavad kodu ja hinge.

Koos sünnibki Tillu Santimise nädal – hetk, kus must ja valge, tahmaninad ja küünlavalgus, jõud ja hellus saavad kokku ühe laua taha.

Kohviku laual on verivorst ja leivavaht, õunasiider ja mardiveri, mardimauk ja kadri küpsised.

Tule maskis või kostümeeritult– me peame sandipassi ning kõik kaasa santijad lähevad kirja hakkamesantima.ee sandiloendusesse.

Loome koos Tillu sügismaagia – koha, kus on mõnusalt soe ning helge, saab nalja ja jagatakse ühiseid hetki. Loome koos vanale kombele uue kuue, et see elaks ja hingaks koos meie kõigiga uue ajastu rütmis.

Kuupäevad: 18.–22. novemberAsukoht: Tillu kohvik, Põlva, Jaama 52Täpsem info: 52 065 76

Mardi-kadri trall
2025-11-20 15:00 | Kabala rahvamaja, Sauna 2, Kabala
Tee end mardiks, kadriks või mõneks muuks põnevaks tegelaseks, ja tule saa osa toredatest trallist. Kõik lapsed on rõõmsasti oodatud.
Üritus on tasuta.
Lisainfo: 530 03987

Kadripäeva assamblaaž
2025-11-21 11:00 - 2025-11-23 16:00 | Ants Laikmaa muuseum, Muuseumi, Kadarpiku, Estonia
Kas sa oled kadripäevaks valmis? Ants Laikmaa muuseumis saad oma koju valmistada meeleoluka kadripäeva kunstiteose, tule ainult kohale! Siin on materjalid ja juhendajad, muuseumipoest saad soetada ka väärtusliku santimist tutvustava trükise “Hakkame santima!”
Kadripäeva assamblaaži saab valmistada reedest pühapäevani kell 11-16.

Kadri- ja mardipäeva diskomöll
2025-11-22 14:00 - 16:00 | Hommiku 3, Pärnu
Kadri-, ja mardipäeva diskomöll!

22. novembril ootame kõiki kadri-, ja madrisante lõbusale üritusele mille eesmärk on tutvustada lastele traditsioonilisi Eesti kombeid ja teha muid lõbusaid tegevusi.
Ees on ootamas:Kommete tutvustamineÜhised mängudMõistatamineLaulud ja tantsud
Kuigi mardipäev on selleks ajaks möödunud, siis keskendume rohkem eesootavale kadripäevale, et kadrisandid oleksid valmis santima minema! Sellegipoolest pange selga enda parim mardi või kadri kostüüm ning kohtume 22. novembril!

Peamine sihtgrupp: eelkool, algklass ja põhikoolOsalus 5€/laps. Üritusel osaleva lapsevanema osaluspanus vabatahtlik, kui on soov meie kooli toetada!
Registreerimine: https://forms.gle/p6omSYn5NWwJk2Bd6

Kadritrall Kihnus
2025-11-22 19:00 | Kihnu rahvamaja
Ootame kõiki rõõmsaid ja julgeid kadrisante, kes soovivad kostümeeritult esineda – laulda, tantsida, nalja visata või muud põnevat näidata. Sina ja su sõbrad oletegi meie peo tähed!
– Peaesinejateks on rahva enda kadrisandid – tule kostüümis ja oma etteastega.Parimad saavad auhinnatud!– Valime rahva lemmiku Kadriema, Kadriisa ja Kadrilapse.– Lastele Kadri aaretejaht!– Tantsuks laulab-mängib ansambel VANAD SÕBRAD! – Kohapeal avatud meeleolu hoidmiseks MIINUSBAAR!– Lauad võib katta laupäeval 22.11 alates 17.00– Peojärgsed ühised korrastustööd algavad pühapäeval 23.11 kell 10.00– Laudadade broneerimine: ilona.kandelin@kihnu.ee (kirjuta kindlasti, mitu kohta soovid!) või 55 663 687

PILETID:Kostüüm + etteaste – 2 €Kostüümiga – 5 €Tavapilet – 8 €Lapsed alla 7 a. – tasuta
Ilusat kadriootust ning toredat pidu meile!

Kadripäeva lastehommik
2025-11-23 11:00 | Kuimetsa rahvamaja, Pargi tee 1, Kuimetsa
Olete oodatud Kadripäeva lastehommikule, kus teid ootab palju toredaid tegevusi. Üheskoos meisterdame kadripäevaks maske. Nuputame, mängime, tantsime ja laulame lõbusaid kadripäeva laule. Lisaks saab väikese tasu eest lasta teha kauneid näomaalinguid ja maitsta kuldkollaseid pannkooke mõnusa koduse moosiga.Tule kogu perega ja veedame üheskoos vahva kadrihommiku!
Ootame teid 23.novembrilKell 11.00Kuimetsa RahvamajasÜritus on tasuta!

Kadripäev Jesca mängumaal
2025-11-23 11:00 - 14:00 | Jesca mängumaa, Ilmatsalu tn 3f, Tartu
23.novembril toimub Jesca mängumaal kadripäeva trall!

Lasteteatri Rõõmulill etendus "MART LÄHEB KATRI JA KADRI LÄHEB MARTI"
2025-11-23 11:00 | Pagari seltsimaja, Pargi tee 2, Pagari küla, Alutaguse vald
Külla tuleb lasteteater Rõõmulill!

Lugu räägib tüdruk Kadrist ja poiss Mardist. Ühel päeval kui neil väga igav ja nad leiavad eesti rahva traditsioonide raamatu. Hakkavad seda uurima ja avastavad, et on olemas sellised tähtpäevad nagu mardipäev ja kadripäev…. Lapsed saavad etenduse käigus tutvuda mardi- ja kadripäeva kommetega. Etendus on lõbus, õpetlik ja kuhu lapsed on kaasatud.
Peale etendust meisterdame Mardi ja Kadri maske.
Perepilet 7 €, tasumine kohapeal sularahas.

Emade-tütarde klubi vol 3. Kadripäeva kombestik
2025-11-23 12:00 - 14:00 | Vastemõisa rahvamaja, Vaiassare tee 1, Vastemõisa küla
Teisipäeval 24. novembril tähistab eestlane kadripäeva. Seetõttu vaatame üle kadrisantide kombed – söögid, joogid, mängud, tantsud, laulud jne. Kohtume Vastemõisa rahvamaja keldrikorrusel asuvas puhketoas!

Kadripäeva toidud
2025-11-23 12:00 - 15:00 | Emajõe-Suursoo keskus, Kavastu küla, Luunja alevik
23. novembril kell 12-15 pöörame Emajõe-Suursoo keskuses pilgud traditsioonilistele kadripäeva toitudele – teeme koos ühe suure kohmaka, hulganisti kamapalle ja loomulikult ei puudu pliidilt ka ülimaitsev tangupuder. Töötuba sobib ka väiksematele tegelastele, kes saavad oma kätega teha pisikesi pallikesi. Oma koht on pliidil askeldamise kõrval ka kadripäeva lauludel ja juttudel.
Toite õpetab valmistama Kavastu Maanaiste Selts
Osalemine töötoas 5 eurot, piletid fientast
Kaasa palume võtta vahetusjalanõud ja autod parkida keskuse ette parklasse.
Lisainfo: Maarja Ülper 5257 906.
Töötuba korraldab Luunja Kultuuri- ja Vabaajakeskus

Kadripäeva trall
2025-11-23 14:00 - 16:00 | Pärnu Aianduse ja Mesinduse selts, Allika tn 2a, Pärnu
Ootame lapsi (ja muidugi suuremaid ka :)) 23. novembril kell 14.00-16.00 Kadripäeva trallile Pärnu Aianduse ja Mesinduse Seltsi II korruse saali, Allika 2a. Üritus tasuta!

Kadrilaupäeva õhtu sündmus Kolga mõisas
2025-11-24 17:00 - 19:00 | Kolga Mõis, Kolga
Kolga muuseumi kollektiivi (AI genereeritud pildil- arva ära ja lisa kommentaari, kes on kes) initsiatiivil toimub alljärgnev:17:00 *Avasõnad, tutvustus ning põgus ülevaatlik ettekanne traditsioonidest ja pärimusest – Ulvi Meier.*Soovid ja soovisõnad Kadripäeval – Anu Tähemaa*Ühislaulmine ja soojaks tantsimine – Meelis Rondo17:45 *Kuuma teepaus ja kerge maius.18:00*Kõige “kadrimate” Kadride valimine. Žüriis 4 liiget: 2 liiget “Esiema”, “Punapäine nõid”ja 2 žürii liiget valitakse juhuslikult kohalolijate hulgast.Konkursil osalejad tutvustavad end kui Kadri 30 sekundi jooksul (mida soovib, mis laulu laulab või mida muud kadrijooksul-santimisel esitab). Arvestus on nii individuaalne kui ka grupiline.18:30*Kadride moedemonstratsioon18:40 “Kadrimate” Kadride väljakuulutamine ja autasustamine.18:45 Sündmuse lõpp ja Kadrisantimise algus.** Kavva võib tulla täpsustusi.NB! Pealtvaatajad-kaasaelajad, Kadride saatjad on ka väga-väga oodatud!

Kadripäeva õhtu
2025-11-24 17:00 - 20:00 | Südalinna mängustuudio, Suure-jõe 46a, Pärnu linn
Tule ja veeda super lõbus Kadriõhtu! Võta kaasa oma valge kostüüm ja mask või kui sul neid pole aitame sind maskeerida. Riietume Kadrideks ning teeme ka Kadri jooksu. Õpi selgeks näiteks mõni mõistatus või lihtsalt ilus soov, mida pererahvale soovida. Kõik toredad kingitused, mis saame jagame Südalinna Mängustuudios võrdselt ära.
Vanuse piirang alates 6aPilet 10€ osaleja

Kadrisandi töötuba
2025-11-24 17:00 - 20:00 | Liiva 11a, Liiva 11a, Võru
Tule veetma toredat õhtut koos sõpradega, valmistudes kadrisandi jooksmiseks!Tuletame meelde kadrisantide kombeid ja viisakusi.Aitame koos kehastuda hingesandiks, haneks või muu loomaks.Kohapeal on materjale ja vahendeid, et valmistada endale kostüüm ja mask või värvida nägu kehavärvidega.Kosutamiseks väike suupiste laud, et oleks jõudu ja jaksu otsekohe minna sanditama.
Töötuba kestab terve õhtu alates kella 17:00 kuni 20:00 ja mõeldud on lastele, noortele ja väikelastele koos vanematega.
Osalemistasu 10€Etteregistreerimine on vajalik, et vahendeid ja materjale jaguks kõigile!
e-mail pilvekuu@gmail.com, mobiil 55545487, messenger Pilvekuu
